Na temelju članka 17. i članka 19. Kodeksa ponašanja članova Gradskog vijeća Grada Koprivnice („Glasnik Grada Koprivnice“ broj 4/22.) Odbor za izbor i imenovanja Gradskog vijeća Grada Koprivnice raspisuje

**JAVNI POZIV**

**za predlaganje kandidata za imenovanje predsjednika Etičkog povjerenstva te predsjednika i članova Vijeća časti Gradskog vijeća Grada Koprivnice**

**I.**

Pokreće se postupak predlaganja kandidata za imenovanje predsjednika Etičkog povjerenstva te predsjednika i članova Vijeća časti Gradskog vijeća Grada Koprivnice.

Etičko povjerenstvo i Vijeće časti prate primjenu Kodeksa ponašanja članova Gradskog vijeća Grada Koprivnice („Glasnik Grada Koprivnice“ broj 4/22.)

Etičko povjerenstvo djeluje u prvom, a Vijeće časti u drugom stupnju.

Nadležnosti Etičkog povjerenstva i Vijeća časti propisane su Kodeksom ponašanja članova Gradskog vijeća Grada Koprivnice.

**II.**

Riječi i pojmovi koji imaju rodno značenje bez obzira jesu li u ovom Javnom pozivu korišteni u muškom ili ženskom rodu odnose se na jednak način na muški i ženski rod.

**III.**

Etičko povjerenstvo čine predsjednik i dva člana.

Predsjednika i članove Etičkog povjerenstva imenuje i razrješuje Gradsko vijeće na

prijedlog Odbora za izbor i imenovanja Gradskog vijeća Grada Koprivnice.

Mandat predsjednika i članova Etičkog povjerenstva traje do isteka mandata članova

Gradskog vijeća.

Predsjednik Etičkog povjerenstva imenuje se na temelju provedenog izbora po javnom

pozivu iz reda osoba nedvojbenog javnog morala i iznimnog ugleda u lokalnoj zajednici.

Predsjednik Etičkog povjerenstva ne može biti nositelj političke dužnosti, član političke stranke (minimalno 5 godina prije imenovanja) ili kandidat liste grupe birača zastupljene u Gradskom vijeću te član Gradskog vijeća.

**IV.**

Vijeće časti čine predsjednik i dva člana.

Predsjednika i članove Vijeća časti imenuje i razrješuje Gradsko vijeće na prijedlog

Odbora za izbor i imenovanja Gradskog vijeća.

Mandat predsjednika i članova Vijeća časti traje do isteka mandata članova Gradskog

vijeća.

Predsjednik i članovi Vijeća časti imenuju se na temelju provedenog izbora po javnom pozivu iz reda osoba nedvojbenog javnog morala i iznimnog ugleda u lokalnoj zajednici.

Predsjednik i članovi Vijeća časti ne mogu biti nositelji političke dužnosti, članovi političke stranke (minimalno 5 godina prije imenovanja) ili kandidati liste grupe birača zastupljene u Gradskom vijeću te članovi Gradskog vijeća.

**V.**

Predsjednik i članovi Etičkog povjerenstva i Vijeća časti ostvaruju pravo na naknadu za rad i druge troškove sukladno odluci Gradskog vijeća kojom su propisane naknade članova Gradskog vijeća i radnih tijela Gradskog vijeća Grada Koprivnice.

**VI.**

Javni poziv za predlaganje kandidata za imenovanje predsjednika Etičkog povjerenstva te predsjednika i članova Vijeća časti objavljuje se na mrežnim stranicama Grada Koprivnice  [www. koprivnica.hr](http://www.medjimurska-zupanija.hr/).

**VII.**

Kandidati svoju prijavu mogu podnijeti elektronski na e- mail: [pisarnica@koprivnica.hr](mailto:pisarnica@koprivnica.hr) ili je dostaviti poštom na adresu : Grad Koprivnica, Zrinski trg 1, Koprivnica, Odbor za izbor i imenovanja s naznakom „Javni poziv za predlaganje kandidata za imenovanje predsjednika Etičkog povjerenstva te predsjednika i članova Vijeća časti“ ili osobno predati u pisarnicu Grada Koprivnice, Zrinski trg 1, Koprivnica.

U prijavi kandidati trebaju navesti za koju dužnost se prijava podnosi.

Prijavu kandidati vlastoručno potpisuju.

**VIII.**

Dokumentacija koja se prilaže prijavi:

* izjava kandidata da nije nositelj političke dužnosti, član političke stranke (minimalno 5 godina prije imenovanja) ili kandidat liste grupe birača zastupljene u Gradskom vijeću te član Gradskog vijeća.
* životopis.

**IX.**

Rok za podnošenje prijava je 15 dana od dana objave Javnog poziva.

**X.**

Odbor za izbor i imenovanja razmotrit će sve podnesene prijave te će Gradskom vijeću predložiti kandidata za predsjednika Etičkog povjerenstva te kandidate za predsjednika i članove Vijeća časti.

ODBOR ZA IZBOR I IMENOVANJA

KLASA: 024-02/25-01/0005

URBROJ: 2137-1-04-01/3-25-1

Koprivnica, 01.09.2025.